**PREDLOG - po skrajšanem postopku**

**PREDLOG PRAVILNIKA O SPREMEMBAH IN DOPOLNITVAH PRAVILNIKA O SOFINANCIRANJU DEJAVNOSTI DRUŠTEV NA PODROČJU LJUBITELJSKE KULTURE V OBČINI RADENCI**

**I. UVOD**

1. **Ocena stanja in razlogi za sprejem pravilnika**

Občinski svet Občine Radenci je na svoji 5. redni seji dne, 03. 03. 2011 sprejel Pravilnik o sofinanciranju dejavnosti društev na področju ljubiteljske kulture v Občini Radenci (Uradno glasilo slovenskih občin, št. 6, z dne 4. 3. 2011; v nadaljevanju besedila: pravilnik).

Razlogi za spremembo pravilnika se nanašajo na prvo alinejo 2. člena (v smislu sedeža društva) ter na 10. člen (vrednotenje redne dejavnosti oz. namen A):

1. **Cilji načela in poglavitne rešitve**

Poglavitni cilji spremembe pravilnika so: natančnejša opredelitev sedeža društva ter članstva in dopolnitev meril in točkovanja posameznih dejavnosti na področju ljubiteljske kulture.

1. **Ocene finančnih posledic za proračun občine**

Predlog sprememb pravilnika ne bo imel dodatnih finančnih posledic za proračun občine.

1. **Druge posledice, ki jih bo imel sprejem pravilnika**

S potrditvijo predlaganih sprememb pravilnika bodo zainteresiranim društvom s področja ljubiteljske kulture ponujene enake možnosti za prijavo in koriščenje razpoložljivih proračunskih sredstev za tekoče leto.

**5. Priloge h gradivu**

- kopija oz. sken Pravilnika o sofinanciranju društev na področju ljubiteljske kulture v Občini Radenci (Uradno glasilo slovenskih občin, št. 6/2011)

**II. PREDLOG BESEDILA SPREMEMB IN DOPOLNITEV PRAVILNIKA**

Na podlagi 21. člena Zakona o lokalni samoupravi (Ur.l. RS, št. 94/07 – uradno prečiščeno besedilo, 27/08 - Odl. US, 76/08, 79/09, 51/10, 84/10 - Odl. US in 40/12 – ZUJF), Zakona o društvih (Uradni list RS, št. [61/2006](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006061300%7CRS-61%7C6605%7C2567%7CO%7C), [91/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008092600%7CRS-91%7C12410%7C3895%7CO%7C) - Odl. US, [95/2008](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008100600%7CRS-95%7C12900%7C4032%7CO%7C) - Skl. US, [58/2009](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009072700%7CRS-58%7C8138%7C2868%7CO%7C), [39/2011](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011052500%7CRS-39%7C5255%7C1905%7CO%7C)), Pravilnika o sofinanciranju društev na področju ljubiteljske kulture v Občini Radenci (Uradno glasilo slovenskih občin, št. 6/2011), Statuta Občine Radenci (Uradno glasilo slovenskih občin, št. 2/2011) je Občinski svet Občine Radenci na svoji .... redni seji dne, ………………………. sprejel

**PRAVILNIK**

**O SPREMEMBAH IN DOPOLNITVAH PRAVILNIKA**

**O SOFINANCIRANJU DEJAVNOSTI DRUŠTEV NA PODROČJU LJUBITELJSKE KULTURE V OBČINI RADENCI**

1. **SPLOŠNA DOLOČILA**
2. člen

S tem Pravilnikom o spremembah in dopolnitvah Pravilnika o sofinanciranju društev na področju ljubiteljske kulture v Občini Radenci (v nadaljevanju: Pravilnikom) se natančneje opredeli kriterij sedeža društva ter kriteriji vrednotenje redne dejavnosti (namen A) kulturnih društev in skupin iz Pravilnika o sofinanciranju društev na področju ljubiteljske kulture v Občini Radenci (Uradno glasilo slovenskih občin, št. 6/2011).

1. člen

V 2. členu Pravilnika o sofinanciranju društev na področju ljubiteljske kulture v Občini Radenci se dopolni z besedilo 1. alineje, tako da glasi:

»Za sofinanciranje dejavnosti morajo kulturna društva in skupine izpolnjevati naslednje pogoje:

* imajo sedež v Občini Radenci in ima vsaj 25 % članov stalno prebivališče na območju Občine Radenci,«

Besedilo ostalih alinej v tem členu ostane nespremenjeno.

1. člen

Pri 10. členu Pravilnika o sofinanciranju društev na področju ljubiteljske kulture v Občini Radenci se spremeni točkovanje pri dejavnostih, ki so navedene pod točkami 2., 5. 10. in 11. Besedilo le-teh glasi:

»Pri vrednotenju redne dejavnosti (namen A) kulturnih društev in skupin (80 % sredstev namenjenih za dejavnost kulturnih društev in skupin) se upoštevajo naslednji kriteriji:

2. Pevska dejavnost – pevci ljudskih pesmi:

Prizna se najmanj 20 do največ 40 vaj na sezono:

- honorar zborovodje na vajo (2 šolski uri) 15 točk

- programski stroški na vajo 10 točk

- splošni stroški na sezono – manj kot 8 članov 100 točk

- 9 do 18 članov 200 točk

- več ko18 članov 400 točk

5. Literarna dejavnost:

Prizna se največ 40 vaj na sezono (dve šolski uri):

- honorar mentorja na vajo 15 točk

- programski stroški na vajo 5 točk

- splošni stroški na sezono manj kot 8 članov 100 točk

- 9 do 18 članov 200 točk

- več kot 18 članov 400 točk

10. Likovna dejavnost:

Prizna se največ 40 vaj na sezono (dve šolski uri):

- honorar mentorja na vajo 15 točk

- programski stroški na vajo 5 točk

- splošni stroški na sezono manj kot 8 članov 100 točk

- 9 do 18 članov 200 točk

- več kot 18 članov 400 točk

Pred predzadnjim odstavkom tega člena se doda besedilo:

»Sofinanciranje kulturnih dejavnost v vrtcu in osnovnih šolah se v okviru dejavnosti in v skladu z dogovorom pokriva iz nadstandardnih programov iz proračunskih postavk posameznega zavoda.«

Sofinanciranje redne dejavnosti društva je pogojeno z obveznimi nastopi na območni ravni, razen v primerih zaradi objektivnih razlogov.

Vrednost posameznih programov je izražena v točkah. Vrednost točke se določi glede na skupno število zbranih točk in višino proračunskih sredstev.

4. člen

Besedila in določila ostalih členov Pravilnika o sofinanciranju društev na področju ljubiteljske kulture v Občini Radenci ostanejo nespremenjena.

5. člen

Ta Pravilnik o spremembah in dopolnitvah Pravilnika o sofinanciranju društev na področju ljubiteljske kulture v Občini Radenci začne veljati naslednji dan po objavi v Uradnem glasilu slovenskih občin.

Ob nastopu veljavnosti sprememb iz tega Pravilnika prenehajo veljati določila, vezana na spremembe v tem Pravilniku, objavljene v Uradnem glasilu slovenskih občin, št. 6/2011, str. 200 in 201).

Štev.: ………………………..

Radenci, ……………………..

Janez RIHTARIČ,

župan Občine Radenci

**III. OBRAZLOŽITEV PREDLAGANIH SPREMEMB**

Komisija za pregled in vrednotenje prijav na javni razpis za sofinanciranje dejavnosti društev s področja ljubiteljske kulture je ob vrednotenju ugotovila, da je k veljavnemu pravilniku smiselno predlagati spremembe, ki bodo omogočile primernejšo obravnavo vlog ter ustreznejše točkovanje posameznih dejavnosti, ki v končnem izidu vpliva na delitev sredstev posameznim društvom.

Pri vrednotenju redne dejavnosti (namen A) kulturnih društev in skupin (80 % sredstev namenjenih za dejavnost kulturnih društev in skupin) se upoštevajo naslednji kriteriji:

2. Pevska dejavnost – pevci ljudskih pesmi: prej:

Prizna se najmanj 20 do največ 40 vaj na sezono:

- honorar zborovodje na vajo (2 šolski uri) 15 točk 15

- programski stroški na vajo 10 točk 10

- splošni stroški na sezono – manj kot 8 članov 100 točk 200

- 9 do 18 članov 200 točk 400

- več ko18 članov 400 točk ni bilo

5. Literarna dejavnost:

Prizna se največ 40 vaj na sezono (dve šolski uri):

- honorar mentorja na vajo 15 točk

- programski stroški na vajo 5 točk

- splošni stroški na sezono manj kot 8 članov 100 točk

- 9 do 18 članov 200 točk

- več kot 18 članov 400 točk

\*besedilo prej – pregled v kopiji Pravilnika o sofinanciranju društev na področju ljubiteljske kulture v Občini Radenci, 10. člen, točka 5.

10. Likovna dejavnost:

Prizna se največ 40 vaj na sezono (dve šolski uri):

- honorar mentorja na vajo 15 točk

- programski stroški na vajo 5 točk

- splošni stroški na sezono manj kot 8 članov 100 točk

- 9 do 18 članov 200 točk

- več kot 18 članov 400 točk

\*besedilo prej – pregled v kopiji Pravilnika o sofinanciranju društev na področju ljubiteljske kulture v Občini Radenci, 10. člen, točka 10.

Sofinanciranje kulturnih dejavnost v vrtcu in osnovnih šolah se v okviru dejavnosti in v skladu z dogovorom pokriva iz nadstandardnih programov iz proračunskih postavk posameznega zavoda.

\*zgornji odstavek je dodan na novo, ker kulturna društva v vrtcih in šolah niso istovetna društvom, zato naj bi bila financirana iz naslova njihovih postavk;

Sofinanciranje redne dejavnosti društva je pogojeno z obveznimi nastopi na območni ravni, razen v primerih zaradi objektivnih razlogov.

Vrednost posameznih programov je izražena v točkah. Vrednost točke se določi glede na skupno število zbranih točk in višino proračunskih sredstev.

\*besedilo teh dveh odstavkov je enako;

Članom komisije za ocenjevanje in vrednotenje prijav na javni razpis se zdijo predlagane spremembe smiselne, saj bodo s potrditvijo le-teh lahko društvom bolj smotrno in pravično razdelili v proračunu zagotovljena sredstva.

Občinskemu svetu Občine Radenci predlagamo, da predlog sprememb Pravilnika obravnava ter jih v predlagani vsebini po skrajšanem postopku tudi potrdi.

**PREDLOG SKLEPA:**

**Občinski svet Občine Radenci potrjuje predlog Pravilnika o spremembah in dopolnitvah Pravilnika o sofinanciranju dejavnosti društev na področju ljubiteljske kulture v Občini Radenci po skrajšanem postopku.**

Pripravila:

Vera SEVER, družbene dejavnosti

Občinska uprava Občine Radenci

ŽUPAN OBČINE RADENCI

Janez RIHTARIČ